**ΚΟΙΝΩΦΕΛΗΣ ΕΠΙΧΕΙΡΗΣΗ** Νέα Φιλ/λφεια– Νέα Χαλ/να 12/07/2018

**ΔΗΜΟΥ** Αρ. Πρωτ:1185

**Ν. ΦΙΛΑΔΕΛΦΕΙΑΣ- Ν.ΧΑΛΚΗΔΟΝΑΣ**

Ταχ. Δ/ση: Αγ. Αναργύρων 9 & 11

Ταχ. Κωδ. :14343

Τηλ. 210 2523584

Fax: 210 2526295

e- mail: kednf2@dimosfx.gr, kednfnx@gmail.com

**Ανακοίνωση – Πρόσκληση εκδήλωσης ενδιαφέροντος**

**Για την πρόσληψη προσωπικού τριών (3) ατόμων με σύμβαση μίσθωσης**

**έργου στο πλαίσιο υλοποίησης του προγράμματος της**

**Ύπατης Αρμοστείας των ΟΗΕ για τους πρόσφυγες ESTIA**

**(στέγαση προσφύγων σε ενοικιαζόμενες κατοικίες)**

**ΤΟ Ν.Π.Ι.Δ ΜΕ ΤΗΝ ΕΠΩΝΥΜΙΑ**

**«ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ N.**

**ΦΙΛΑΔΕΛΦΕΙΑΣ– N. ΧΑΛΚΗΔΟΝΑΣ»**

**Έχοντας υπόψη :**

1.Τις διατάξεις της περίπτωσης ια’ της παρ. 2 του άρθρου 14 του Ν.2190/94(ΦΕΚ 28/Α/03-03-1994).

2. Τις διατάξεις της περίπτωσης κζ’ της παρ. 1 του άρθρου 4 της ΠΥΣ 33/2006 (ΦΕΚ 280/Α/28-12-2006), όπως αυτή προστέθηκε με τις διατάξεις της παρ. 4 του άρθρου 30 του Ν. 4314/2014 (ΦΕΚ 265/Α/23-12-2014) και στη συνέχεια αντικαταστάθηκε με τις διατάξεις της παρ. 2 του άρθρου 21 του Ν.4452/2017 (ΦΕΚ 17/Α/15-02-2017).

3. Τις διατάξεις της παρ. 8 του άρθρου 6 του Ν. 2527/1997 (ΦΕΚ 206/Α/08-10- 1997), όπως συμπληρώθηκαν με τις διατάξεις της παρ. 3 του άρθρου 30 του Ν.4314/2014 (ΦΕΚ 265/Α/23-12-2014).

4. Τις διατάξεις της παρ. 3 του άρθρου 21 του Ν. 2190/1994.

5. Την αριθ.149/2017 Απόφαση του Δημοτικού Συμβουλίου του Δήμου Νέας Φιλαδέλφειας – Νέας Χαλκηδόνας, σχετικά με την «Έγκριση συνεργασίας με την Ύπατη Αρμοστεία του ΟΗΕ για την υλοποίηση προγράμματος στέγασης προσφύγων σε ενοικιαζόμενες κατοικίες»

6. Την αριθ. 90/2017 Απόφαση του Διοικητικού Συμβουλίου του νομικού προσώπου ιδιωτικού Δικαίου, με την επωνυμία «Κοινωφελής Επιχείρηση του Δήμου Φιλαδέλφειας– Χαλκηδόνος» σχετικά με την Έγκριση για την συμμετοχή της ΚΕΔΦΧ σε πρόγραμμα της Ύπατης Αρμοστείας του Ο.Η.Ε για τους πρόσφυγες για την υλοποίηση προγράμματος στέγασης προσφύγων σε ενοικιαζόμενες κατοικίες- Εξουσιοδότηση για την υπογραφή της σύμβασης από τον Πρόεδρο της ΚΕΔΦΧ- Λήψη απόφασης για την επιλογή τακτικού και αναπληρωματικού μέλους ΔΣ της ΚΕΔΦΧ το οποίο θα συμμετέχει στην επιτροπή καταλληλότητας των διαμερισμάτων στο πρόγραμμα στέγασης προσφύγων.

7. Την αριθ. 158/2017 Απόφαση του Διοικητικού Συμβουλίου του νομικού προσώπου ιδιωτικού Δικαίου, με την επωνυμία «Κοινωφελής ΕπιχείρησηΔήμου Φιλαδέλφειας– Χαλκηδόνος», περί έγκρισης του προϋπολογισμού για το 2018

8. Την αριθ. 279/2017 Απόφαση Δημοτικού Συμβουλίου του Δήμου Νέας Φιλαδέλφειας– Νέας Χαλκηδόνας, με την οποία εγκρίθηκε η αριθ. 158/2017 Απόφαση του Διοικητικού Συμβουλίου του νομικού προσώπου ιδιωτικού Δικαίου, με την επωνυμία «Κοινωφελής Επιχείρηση του Δήμου Φιλαδέλφειας– Χαλκηδόνος» και τις αναμορφώσεις που ακολούθησαν.

9. Την αριθ.184/2017 Απόφαση του Διοικητικού Συμβουλίου του νομικού προσώπου ιδιωτικού Δικαίου, με την επωνυμία «Κοινωφελής Επιχείρηση του Δήμου Φιλαδέλφειας– Χαλκηδόνος», περί Έγκρισης Προκήρυξης για την σύναψη Σύμβασης συνολικού αριθμού δεκαπέντε (15) ατόμων στο πλαίσιο υλοποίησης του προγράμματος στέγασης προσφύγων σε ενοικιαζόμενες κατοικίες-Σύσταση Επιτροπής Αξιολόγησης.

10. Την υπ’ αρίθμ, 2/2018 απόφαση του Διοικητικού Συμβουλίου Έγκριση για την υπογραφή της σύμβασης με την Ύπατη αρμοστεία του ΟΗΕ για την υλοποίηση προγράμματος στέγασης Προσφύγων για το έτος 2018.

11.Την αριθμ.4/2018 Απόφαση του Διοικητικού Συμβουλίου του νομικού προσώπου ιδιωτικού Δικαίου, με την επωνυμία «Κοινωφελής Επιχείρηση του Δήμου Φιλαδέλφειας – Χαλκηδόνος», περί Έγκρισης των υπ’ αριθ. 2282/21-12-2017 και 2309/27-12-2017& 2328/29-12-2017 πρακτικών της επιτροπής αξιολόγησης για την κατάρτιση των προσωρινών και των οριστικών πινάκων για την πρόσληψη με σύμβαση Μίσθωσης Έργου 15 ατόμων για την υλοποίηση του προγράμματος στέγασης Προσφύγων για το έτος 2018.

12. Την υπ’ αριθμ. 29/2018 απόφαση του ΔΣ της Κοινωφελούς Επιχείρησης Δήμου Ν. Φιλαδέλφειας- Ν. Χαλκηδόνας με την οποία εγκρίθηκε η Προκήρυξη για τη σύναψη μίας (1) μίσθωσης έργου στην ειδικότητα του συνοδού.

13. Την υπ’ αρίθμ. 35/2018 για την έγκριση των υπ’ αριθμών 269/5-2-2018 και 298/7-2-2018 πρακτικών αξιολόγησης των προσωρινών και οριστικών πινάκων των υποψηφίων για σύναψη σύμβασης μίσθωσης έργου ενός (1) ατόμου στην ειδικότητα του συνοδού.

14. Την υπ’ αρίθμ. 122/2018 απόφαση του ΔΣ της Κοινωφελούς Επιχείρησης του Δήμου Ν. Φιλαδέλφειας- Ν. Χαλκηδόνας σχετικά με την έγκριση τροποποίησης του συμφώνου GRC01/2018/0000000138 προγραμματικής συνεργασίας με την Ύπατη Αρμοστεία του ΟΗΕ για τους πρόσφυγες.

**Ανακοινώνει**

Την πρόθεση της Κοινωφελούς Επιχείρησης του Δήμου Ν. Φιλαδέλφειας – Ν. Χαλκηδόνας να συνάψει σύμβαση μίσθωσης έργου **με (3) άτομα των παρακάτω ειδικοτήτων στο πλαίσιο υλοποίησης του Προγράμματος ESTIA, χρονικής διάρκειας από την υπογραφή της σύμβασης έως και 31/12/2018:**

1. **Διοικητικός Υπάλληλος (Administrative Assistant)**
	1. Περιγραφή Θέσης / Αρμοδιότητες
* Ολοκληρωμένη διοικητική υποστήριξη του έργου σύμφωνα με τις οδηγίες & κατευθύνσεις του συντονιστή έργου, συμπεριλαμβανομένης της διαχείρισης ανθρώπινου δυναμικού.
	1. Προσόντα
		1. Απαραίτητα
* Πτυχίο ή δίπλωμα Αστικής και Περιφερειακής Ανάπτυξης (από 1998 μετονομάστηκε σε Οικονομικής και Περιφερειακής Ανάπτυξης) ή Βιομηχανικής Διοίκησης και Τεχνολογίας (πρώην Τεχνολογίας και Συστημάτων Παραγωγής) ή Βαλκανικών Σλαβικών και Ανατολικών Σπουδών ή Βαλκανικών Σπουδών ή Δημόσιας Διοίκησης ή Διεθνών και Ευρωπαϊκών Οικονομικών και Πολιτικών Σπουδών (από Μάιο του 2008 μετονομάστηκε σε Διεθνών και Ευρωπαϊκών Σπουδών) ή Διεθνών και Ευρωπαϊκών Οικονομικών Σπουδών ή Διεθνών και Ευρωπαϊκών Σπουδών ή Διεθνών, Ευρωπαϊκών και Περιφερειακών Σπουδών ή Διεθνών Οικονομικών Σχέσεων και Ανάπτυξης ή Διοίκησης Επιχειρήσεων ή Διοίκησης Επιχειρήσεων και Οργανισμών ή Διοίκησης Τεχνολογιών ή Διοικητικής Επιστήμης και Τεχνολογίας ή Διαχείρισης Ανθρωπίνων Πόρων και Διοίκησης ή Επιχειρησιακής Έρευνας και Μάρκετινγκ ή Επιχειρησιακής Έρευνας και Στρατηγικής Πωλήσεων (Marketing) ή Ιστορίας-Αρχαιολογίας-Κοινωνικής Ανθρωπολογίας με κατεύθυνση Κοινωνικής Ανθρωπολογίας ή Κοινωνιολογίας ή Κοινωνικής Διοίκησης ή Κοινωνικής Διοίκησης και Πολιτικής Επιστήμης: Εισαγωγική Κατεύθυνση: α) Πολιτικής Επιστήμης β) Κοινωνικής Διοίκησης με κατεύθυνση Κοινωνικής Διοίκησης και Πολιτικής ή Κοινωνικής Πολιτικής ή Κοινωνικής Πολιτικής και Κοινωνικής Ανθρωπολογίας ή Κοινωνικής Ανθρωπολογίας ή Κοινωνικής Ανθρωπολογίας και Ιστορίας ή Κοινωνικής και Εκπαιδευτικής Πολιτικής ή Λογιστικής και Χρηματοοικονομικής ή Λογιστικής Χρηματοοικονομικής και Ποσοτικής Ανάλυσης ή Μάρκετινγκ και Διοίκησης Λειτουργιών ή Μάρκετινγκ και Επικοινωνίας ή Μεσογειακών Σπουδών με κατευθύνσεις :α) Γλωσσολογίας Νοτιοανατολικής Μεσογείου είτε β) Διεθνών Σχέσεων και Οργανισμών ή Ναυτιλίας και Επιχειρηματικών Υπηρεσιών ή Ναυτιλιακών Σπουδών ή Νομικής ή Οικονομικής Επιστήμης ή Οικονομικής και Περιφερειακής Ανάπτυξης ή Οικονομικών Επιστημών ή Οικονομικής και Διοίκησης Τουρισμού ή Οργάνωσης και Διαχείρισης Αγροτικών Εκμεταλλεύσεων (από 2006 μετονομάστηκε σε Διοίκησης Επιχειρήσεων Αγροτικών Προϊόντων και Τροφίμων) ή Οργάνωσης και Διοίκησης Επιχειρήσεων ή Οργάνωσης και Διαχείρισης Αθλητισμού ή Περιφερειακής και Οικονομικής Ανάπτυξης ή Πολιτικής Επιστήμης ή Πολιτικής Επιστήμης και Δημόσιας Διοίκησης ή Πολιτικής Επιστήμης και Ιστορίας ή Πολιτικών Επιστημών ή Πολιτικής Επιστήμης και Διεθνών Σπουδών ή Πολιτικής Επιστήμης και Διεθνών Σχέσεων ή Πολιτικών Θεσμών και Διεθνών Σχέσεων (από 2006 μετονομάστηκε σε Πολιτικής Επιστήμης και Διεθνών Σχέσεων) ή Τεχνολογίας και Συστημάτων Παραγωγής ή Στατιστικής ή Στατιστικής και Αναλογιστικής Επιστήμης ή Στατιστικής και Αναλογιστικών Χρηματοοικονομικών Μαθηματικών ή Στατιστικής και Ασφαλιστικής Επιστήμης ή Μαθηματικών με κατεύθυνση Στατιστικής και Αναλογιστικών-Χρηματοοικονομικών Μαθηματικών ή Χρηματοοικονομικής και Τραπεζικής Διοικητικής\*

\* Α.Ε.Ι. ή το ομώνυμο πτυχίο ή δίπλωμα Ελληνικού Ανοικτού Πανεπιστημίου (Ε.Α.Π) Α.Ε.Ι. ή Προγραμμάτων Σπουδών Επιλογής (Π.Σ.Ε) Α.Ε.Ι. της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας.

* Πολύ καλή γνώση Αγγλικών
* Ομαδικό πνεύμα

1.2.2. Επιθυμητά

* Αποδεδειγμένη εργασιακή εμπειρία ή γνώση σχετική με το αντικείμενο που περιγράφεται στο 1.1, κατά προτίμηση εντός του μεταναστευτικού- προσφυγικού περιβάλλοντος
* Μεταπτυχιακός τίτλος σπουδών
* Καλή γνώση Η/Υ
* Καλή γνώση δεύτερης ξένης γλώσσας, κατά προτίμηση Γαλλικών ή Αραβικών ή Τουρκικών
* Δίπλωμα οδήγησης

Μικτή Μηνιαία αμοιβή **: 1.484,56 ευρώ**

1. **Κοινωνικός επιστήμονας (Social Scientist)**
	1. Περιγραφή θέσης / αρμοδιότητες :
* Αναλαμβάνει την κοινωνική υποστήριξη των ωφελουμένων.
* Παραλαμβάνει τους πρόσφυγες μετά από επικοινωνία με τον φορέα που κάνει την παραπομπή και τους εγκαθιστά σε διαμερίσματα.
* Εξηγεί στους πρόσφυγες το πλαίσιο της διαμονής τους.
* Αναλαμβάνει διαδικαστικά θέματα που αφορούν τους πρόσφυγες, συνοδεύει σε υπηρεσίες και ιατρεία.
* Τηρεί αρχείο με το προφίλ και άλλα στοιχεία των ωφελουμένων, τηρεί αρχείο περιστατικών και καταρτίζει στατιστικά στοιχεία.
* Συνεργάζεται με τους διερμηνείς, τους συνοδούς και τους επόπτες των διαμερισμάτων.
* Ενημερώνει τους επικεφαλής για κάθε θέμα που θα ανακύψει.
* Συνεργάζεται με δημόσιους και ιδιωτικούς φορείς προκειμένου να προσφέρει κοινωνικές υπηρεσίες στις περιπτώσεις που απαιτούνται.
* Εκτιμά και αντιμετωπίζει τις κοινωνικές ανάγκες των ωφελούμενων και αναγνωρίζει τα περιστατικά που πιθανά χρήζουν ειδικής αρωγής.
	1. Προσόντα:
		1. Απαραίτητα
* Πτυχίο ή δίπλωμα Ψυχολογίας ή Φιλοσοφίας Παιδαγωγικής και Ψυχολογίας με ειδίκευση στην Ψυχολογία **ΑΕΙ** ή το ομώνυμο πτυχίο ή δίπλωμα Ελληνικού Ανοικτού Πανεπιστημίου (ΕΑΠ) **ΑΕΙ** ή αντίστοιχου Προγράμματος Σπουδών Επιλογής (ΠΣΕ) ΑΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας**.**
* Πτυχίο ή δίπλωμα Κοινωνικής Εργασίας ή Κοινωνιολογίας ή Κοινωνικής Ανθρωπολογίας ή Κοινωνικής Πολιτικής ή Κοινωνικής Διοίκησης με κατεύθυνση Κοινωνικής Εργασίας ή Κοινωνικής Διοίκησης & Πολιτικής Επιστήμης- Κοινωνικής Διοίκησης με κατεύθυνση Κοινωνικής Εργασίας **ΑΕΙ** ή το ομώνυμο πτυχίο ή δίπλωμα Ελληνικού Ανοικτού Πανεπιστημίου (ΕΑΠ) ΑΕΙ ή αντίστοιχου Προγράμματος Σπουδών Επιλογής (ΠΣΕ) ΑΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας**.**
* Πτυχίο ή δίπλωμα τμήματος Κοινωνικής Εργασίας **ΤΕΙ** ή το ομώνυμο πτυχίο ή δίπλωμα Προγραμμάτων Σπουδών Επιλογής (ΠΣΕ) ΤΕΙ ή αντίστοιχο κατά ειδικότητα πτυχίο ή δίπλωμα ΤΕΙ ή προγραμμάτων Σπουδών Επιλογής (ΠΣΕ) ΤΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας ή το ομώνυμο ή αντίστοιχο κατά ειδικότητα πτυχίο ΚΑΤΕΕ ή ισότιμος τίτλος της ημεδαπής ή αλλοδαπής αντίστοιχης ειδικότητας.
* Πολύ καλή γνώση της Αγγλικής γλώσσας.
* Ομαδικό Πνεύμα
	+ 1. Επιθυμητά/ συνεκτιμώμενα
* Αποδεδειγμένη εργασιακή εμπειρία ή γνώση σχετική με το αντικείμενο που περιγράφεται στο 2.1 και ειδικότερα στη διαχείριση κοινωνικών δομών και εν γένει ομάδων που απειλούνται από κοινωνικό αποκλεισμό.
* Μεταπτυχιακός τίτλος σπουδών.
* Δυνατότητα παροχής εργασίας εκτός ωραρίου (πρωινές, απογευματινές και βραδινές ώρες) και κατά τη διάρκεια του Σαββατοκύριακου, εφόσον απαιτείται από τις ανάγκες του έργου.
* Δίπλωμα οδήγησης

Μικτή Μηνιαία αμοιβή : **1.484,56 ευρώ**

1. **Διερμηνέας Αραβικών (Arabic)**
	1. Περιγραφή θέσης / αρμοδιότητες :
* Αναλαμβάνει την παροχή υπηρεσιών μετάφρασης και διερμηνείας για τους πρόσφυγες & το προσωπικό του προγράμματος.
* Συνοδεύει τους πρόσφυγες όταν κρίνεται απαραίτητο.
* Συνδράμει στη λήψη κοινωνικού και ιατρικού ιστορικού.
	1. Προσόντα:
		1. Απαραίτητα
* Άριστη γνώση Αραβικών **(Arabic)**
* Πολύ καλή γνώση της Ελληνικής γλώσσας
* Ομαδικό πνεύμα
	+ 1. Επιθυμητά/ συνεκτιμώμενα
* Αποδεδειγμένη εργασιακή εμπειρία ή γνώση σχετική με το αντικείμενο που περιγράφεται στο 3.1 και ειδικότερα εμπειρία πεδίου.
* Καλή γνώση Αγγλικής Γλώσσας.
* Γνώση επιπλέον ξένων γλωσσών και κατά προτίμηση Φαρσί– Νταρί ή Κουρδικών ή Γαλλικών ή Τουρκικών
* Δυνατότητα παροχής εργασίας εκτός ωραρίου (πρωινές, απογευματινές και βραδινές ώρες) και κατά τη διάρκεια του Σαββατοκύριακου, εφόσον απαιτείται από τις ανάγκες του έργου

Μικτή Μηνιαία αμοιβή : **1.272,48** ευρώ

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

1. Ευκρινή φωτοαντίγραφα των δύο όψεων του ατομικού δελτίου ταυτότητας
2. Βιογραφικό σημείωμα
3. Τίτλος σπουδών και απόδειξη των απαιτούμενων και συνεκτιμώμενων προσόντων της αντίστοιχης ειδικότητας. Ειδικά για τα πτυχία της αλλοδαπής απαιτείται προσκόμιση ισοτιμίας από τον αρμόδιο φορέα, π.χ. Δ.Ο.Α.Τ.Α.Π.
4. Απόδειξη εμπειρίας με προσκόμιση βεβαίωσης εργοδότη ή αντίγραφα βεβαιώσεων φορέων ή αντίγραφα συμβάσεων με αναλυτική περιγραφή καθηκόντων ή συστατικές επιστολές.

**ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ**

Οι ενδιαφερόμενοι καλούνται να υποβάλουν αίτηση με τα απαιτούμενα δικαιολογητικά:

1. είτε αυτοπροσώπως,
2. είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή,
3. είτε ηλεκτρονικά στην ηλεκτρονική διεύθυνση (email): kednf2@dimosfx.gr ή kednfnx@gmail.com

Πληροφορίες: κ. Κοντογιάννη Αιμιλία (210-2523584), από τις 09:00πμ έως και τις 14:00μμ τις εργάσιμες ημέρες.

Οι ενδιαφερόμενοι μπορούν να υποβάλουν αίτηση για μία (1) από τις προκηρυσσόμενες θέσεις.

Οι αιτήσεις μπορούν να υποβάλλονται από **13/07/2018** έως και **20/07/2018** στο γραφείο της Κοινωφελούς Επιχείρησης, Αγ. Αναργύρων 9, Νέα Χαλκηδόνα, Τ.Κ. 14343. Παραλαβή από την κ. Κοντογιάννη Αιμιλία κατά τις εργάσιμες ημέρες από τις 09:00πμ έως και τις 14:00μμ και ηλεκτρονικά έως και τις 14:00μμ στις 20/07/2018.

Οι υποψήφιοι που θα κληθούν σε συνέντευξη ενδεχομένως να περάσουν και από μία μικρή, γραπτή δοκιμασία στην Αγγλική γλώσσα και στους Η/Υ (word, excel).

**Συνημμένα**: Παραρτήματα για την απόδειξη γλωσσομάθειας και γνώσης Η/Υ και το έντυπο αίτησης.

Η Πρόεδρος της Κοινωφελούς Επιχείρησης

ΑΝΔΡΕΟΥ ΧΡΗΣΤΙΝΑ